

**STUDIJŲ / PROFESINĖS PRAKTIKOS**

**ATMINTINĖ STUDENTAMS IR JŲ PRAKTIKŲ VADOVAMS**

* **Kur kreiptis studentui, norinčiam atlikti studijų / profesinę praktiką LSMU Kauno ligoninėje (toliau – Ligoninė)?**

Visi asmenys, norintys atlikti studijų / profesinę praktiką (ne vykdyti savanorystę) turi kreiptis į Studijų ir mokslo skyrių (Hipodromo g. 13, Kaunas), tel. nr. (0 37) 342104 arba e. p. praktikos@kaunoligonine.lt, pateikiant tinkamai užpildytą prašymo formą. Prašyme pateikiama informacija turi būti nurodyta tiksliai, o esant reikalui – suderinta su siunčiančia praktiką atlikti mokslo ir studijų / profesinio rengimo institucija.

**Mokslo ir studijų / profesinio rengimo institucija gali pateikti nurodytą formą už visus siunčiamus studentus (PAGEIDAUTINA).**

Jeigu yra pageidavimas dėl konkretaus padalinio, kuriame norima atlikti praktiką, jis nurodomas 13 siūlymo grafoje – į šiuos pageidavimus atsižvelgiama pagal galimybes.

* **Per kiek laiko įvertinama pateikta informacija ir priimamas sprendimas dėl praktikos atlikimo?**

Visas pateiktos formos ir joje nurodomos informacijos įvertinimas, patikslinimas (jeigu reikalinga), sprendimo priėmimo dėl praktikos vietų ir praktikos vadovų paskyrimo procesas ir atitinkamų dokumentų parengimas gali užtrukti 10–20 darbo dienų, todėl nurodytais kontaktais būtina kreiptis iš anksto.

* **Jeigu Ligoninė sutinka priimti studijų / profesinio rengimo praktikai, ką daryti toliau?**

Kiekvienas studentas iki praktikos pradžios privalo pristatyti šiuos dokumentus (viski dokumentai turi būti pristatyti vienu metu) ir išklausyti:

1. praktikos vykdymo ir / ar praktinio mokymo TRIŠALĘ SUTARTĮ (su studento ir siunčiančios mokslo ir studijų / profesinio rengimo institucijos parašais) į Studijų ir mokslo skyrių (Hipodromo g. 13, Kaunas), tel. nr. 0 37 342104, e. p. praktikos@kaunoligonine.lt. Trišalėse sutartyse privalo būti nurodomas studento asmens kodas ir aktualūs kontaktiniai duomenys (e. pašto adresas, mobilusis telefono nr.).
2. Dokumentų, patvirtinančių SVEIKATOS PATIKRĄ, originalą.
3. Pasirašytą KONFIDENCIALUMO PASIŽADĖJIMĄ.
4. Išklausyti įvadinius saugos ir sveikatos, priešgaisrinės saugos instruktažus Darbuotojų saugos ir sveikatos skyriuje (Hipodromo g. 13, 334 kab. – Ilona Jurkuvienė, Tel. (0 37) 342 189; Josvainių g. 2, 404 kab. – Stasė Staneikienė, Tel. (0 37) 309575). Su savimi reikia turėti TRIŠALĘ SUTARTĮ, kurioje bus pažymima apie išklausytą instruktažą. Studentai instruktuojami darbo dienomis 8–16 val. Pietų pertrauka 12:00 – 12:30 val.

**DĖMESIO: atsižvelgiant į didelius studentų srautus, instruktažai įprastai organizuojami centralizuotai, 1 k. per savaitę – Studijų ir mokslo skyriuje (Hipodromo g. 13, Didžioji auditorija).**

**Tik pateikus visus dokumentus ir visoms šalims pasirašius praktikos vykdymo ir / ar praktinio mokymo sutartį bei išklausius nurodytus mokymus, galima pradėti vykdyti praktikoje numatytas veiklas, koordinuojamas paskirtojo Ligoninės praktikos vadovo!**

* **Su kuo bendrauti praktikos vykdymo metu, kas gali padėti išspręsti įvairias kylančias problemas?**

Praktikos vykdymo metu visais klausimais bendraukite tiesiogiai su paskirtuoju praktikos vadovu. Jis atsakingas už kokybišką ir efektyvų vadovavimą Jūsų praktikai.

**Kreipkitės į Studijų ir mokslo skyrių, jeigu:**

1. Norite nutraukti praktikos vykdymo ir / ar praktinio mokymo sutartį.
2. Dėl objektyvių priežasčių norite pakeisti paskirtąjį praktikos vadovą.
3. Kilo kitos kliūtys sklandžiam praktikos vykdymui.

**DAUGIAU INFORMACIJOS APIE STUDIJŲ / PROFESINIO RENGIMO PRAKTIKAS:**

*Studijų ir mokslo skyrius*

*Hipodromo g. 13*

*tel. nr. (0 37) 342104*

*E. p.* *praktikos@kaunoligonine.lt*

**\*DAUGIAU INFORMACIJOS APIE SVANORIŠKĄ VEIKLĄ:**

*Socialinės veiklos skyrius*

*Hipodromo g. 13*

*406 kab., tel. nr. +370 603 87826*

*E. p. saulius.davainis@kaunoligonine.lt*